106 
saa maa det jo dog indrømmes, at Insekterne kun er en ret for¬ 
svindende Brøkdel sammenlignet med hele den rige Ferskvandsfauna. 
Heldigt synes det mig at ville være, om den Skare af unge, der i 
Foraarstiden drager ud med Ketscker og Sigte for at undersøge 
Søerne for Biller og delvis andre Insekter, maatte faa Øje for, 
hvilken Rigdom af andre Former vore ferske Vande rumme, og 
om Interessen for disse paa en eller anden Maade maatte kunne 
blive vakt. 
Undersøgelser over de forskellige Dyregrupper i vore ferske 
Vande ere netop noget, der ligger specielt godt for den ganske unge 
Begynder. Der kræves talrige Exkursioner, meget Ophold i fri 
Luft, en udholdende, kraftig Konstitution, og man faar, naar man 
ikke altfor ensidig giver sig i Kast med et ganske lille Felt, tidlig 
en betydelig Formkundskab. Det er tillige et Undersøgelsesomraade, 
hvor man næsten fra hver Exkursion kan bringe „nye Dyr“ med 
sig hjem; i alt Fald nye for vor Fauna, noget, som interesserer 
enhver og særlig den unge. Men først og fremmest give disse 
Undersøgelser enhver, som har Interesse af at studere Dyrenes 
Liv, rig Lejlighed hertil baade ude i Naturen og i Stuen, idet 
nogle simple Glasskaale og en god stærk Loupe i mange Tilfælde 
ere alt, hvad man behøver. 
Da jeg selv i 1892 for Alvor tog fat paa disse Undersøgelser, 
anede jeg ikke, at her virkelig var saa meget at gøre. Idet 
allerede nu nogle Resultater fremlægges, maa den Bemærkning for- 
udskikkes, at Undersøgelserne paa langt nær ikke ere førte til en 
Afslutning, noget, der paa Grund af Stoffets Natur i og for sig 
allerede er en Umulighed; men desuden er min Tid til Exkursioner for 
Øjeblikket bleven betydelig mere begrænset, og navnlig dette sidste 
har været Grunden til, at jeg allerede paa dette Tidspunkt har 
søgt disse Smaaundersøgelser publicerede. — For de yngre, hvem 
et større Otium staar til Raadighed, vil vor Ferskvandsfauna og 
dens Biologi være ypperlig egnet til Studium; meget vil sikkert 
være at rette i dette lille Førstearbejde herhjemme, og særdeles 
meget nyt vil være at føje til. 
